વિજયનું માનવું છે કે જિંદગી સાધારણ રીતે જીવવી જોઈએ, તેની જરૂરિયાતો સીમિત છે. માત્ર એક વસ્તુ છે, જેના વગર વિજય રહી શકતો નથી અને તે છે ફિલ્મો. ફિલ્મો જોવી એ તેનું જૂનુન છે. પોતાની ઓફિસમાં બેસીને તે અાખી રાત ટીવી સામે બેસીને ફિલ્મો જોયા કરે છે. કહાણીમાં અેક વિચિત્ર વળાંક ત્યારે અાવે છે જ્યારે એક કિશોર ગાયબ થઈ જાય છે. તે એક જિદ્દી અને કામ પ્રત્યે ગંભીર અાઈજી મીરાં દેશમુખ (તબુ)નો પુત્ર છે. એ છોકરાના ગાયબ થયાની તપાસ થાય છે અને વિજયનો પરિવાર શંકાસ્પદ મનાય છે. શું એક વિનમ્ર અને મધ્યમવર્ગની વ્યક્તિ માનવ તપાસના ઉત્પીડનથી પોતાના પરિવારની રક્ષા કરી શકશે. અા પરિવાર હિંસા ભરેલી તપાસનો સામનો કેવી રીતે કરશે. ફિલ્મનો ક્લાઈમેક્સ અાશ્ચર્યજનક છે.